 Ezra 4  Mgbe ndị iro Juda na Benjamin nụrụ na ndị ahụ a dọọrọ nagha, bụ ndị mesịrị lọta, na-ewuru Jehova bụ Chineke Izrel ụlọ nsọ,ha bịakwutere Zerọbabel na ndị isi nke ọnụmara dị iche iche ozugbo wee sị ha: Ka anyị soro unu wuo ụlọ a; nihi na, dị nnọọ ka unu na-eme, anyị onwe anyị na-achọ Chineke unu, ọ bụkwa ya ka anyị na-achụrụ àjà kemgbe ụbọchị Isa-hadọn eze Asiria, bụ onye kpọgotere anyị nebe a.Otú ọ dị, Zerọbabel na Jeshụa na ndị isi nke ọnụmara ndị ọzọ sịrị ha: Ọ dịghị ihe jikọrọ anyị na unu nụlọ a anyị na-ewuru Chineke anyị, nihi na anyị onwe anyị ga-agbakọ aka wuoro Jehova bụ Chineke Izrel ụlọ, dị nnọọ ka Saịrọs eze Peshia nyere anyị niwu.Ndị ala ahụ wee na-akụda ndị Juda aka, na-akụdakwa ha obi ka ha ghara iwu ụlọ ahụ,na-ego ndị ndụmọdụ ga na-emebi atụmatụ ha ụbọchị niile Saịrọs eze Peshia na-achị ruo noge ọchịchị Darayọs eze Peshia.Nọchịchị Ahazuirọs, mgbe ọ malitere ịchị, ha dere akwụkwọ ha ji bo ndị bi na Juda na Jeruselem ebubo.Noge ọchịchị Atazaksis, Bishlam, Mitridat, Tabiel na ndị ọrụ ibe ya ndị ọzọ degaara Atazaksis eze Peshia akwụkwọ ozi ná mkpụrụ akwụkwọ Arameik, a sụgharịkwara ya nasụsụ Arameik.Rihọm bụ onyeisi ndị na-arụrụ ndị ọchịchị ọrụ na Shimshaị bụ odeakwụkwọ degaara eze Atazaksis akwụkwọ ozi megide Jeruselem, sị:Rihọm bụ onyeisi ndị na-arụrụ ndị ọchịchị ọrụ na Shimshaị bụ odeakwụkwọ na ndị ọrụ ibe ha ndị ọzọ, ndị ikpe na ndị gọvanọ ọkwá ha dị ala bụ ndị nọ nofe Osimiri Yufretis, ndị odeakwụkwọ, ndị Irek, ndị Babịlọn, ndị bi na Susa, ya bụ, ndị Ilam,na mba ndị ọzọ bụ ndị Asenapa onye ukwu na onye a na-asọpụrụ dọọrọ nagha wee mee ka ha biri nobodo ndị dị na Sameria, na ndị ọzọ bi nofe Osimiri Yufretis,;nke a bụ ihe e dere nakwụkwọ ozi ahụ ha zipụrụ banyere ya:Ka eze mara na ndị Juu bụ ndị si nebe ị nọ bịakwute anyị ebe a abịarutewo Jeruselem. Ha na-ewu obodo ahụ nke na-enupụ isi, nke bụkwa obodo ọjọọ, ha na-achọ iwucha mgbidi ya na ịrụzi ntọala ya.Ugbu a, ka eze mara na ọ bụrụ na e wughachi obodo a ma wuchaa mgbidi ya, ha agaghị atụ ụtụ isi ma ọ bụ ụtụ ahịa ma ọ bụ ụtụ ụzọ, ọ ga-eme ka eze ghara inweta ihe o kwesịrị ịdị na-enweta.Ebe ọ bụ na anyị na-eri nnu si nobí eze, o kwesịghị ekwesị ka anyị hụ ka a na-agbawa eze aka. Ọ bụ ya mere anyị ji zite ozi wee kọọrọ ya eze,ka e wee nyochaa akwụkwọ ndekọ nna nna gị hà. Ị ga-ahụkwa nakwụkwọ ndekọ ahụ, matakwa na obodo ahụ bụ obodo na-enupụ isi ma na-eme ka ndị eze na ógbè dị iche iche a na-achị achị ghara inweta ihe ha kwesịrị ịdị na-enweta. Ị ga-amatakwa na, malite noge gboo, e nwere ndị na-akpali nnupụisi nime ya. Ọ bụ ya mere e ji mee ka obodo ahụ bụrụ mkpọmkpọ ebe.Anyị na-eme ka eze mara na, ọ bụrụ na e wughachi obodo ahụ ma wuchaa mgbidi ya, ị gaghịkwa enwe òkè nofe Osimiri.Eze wee zigara Rihọm bụ onyeisi ndị na-arụrụ ndị ọchịchị ọrụ na Shimshaị bụ odeakwụkwọ na ndị ọrụ ibe ha ndị ọzọ bi na Sameria na ndị ọzọ nọ nofe Osimiri Yufretis ozi, sị:a gụworo m akwụkwọ ozi ahụ unu ziteere anyị nke ọma.Ya mere, etiwo m iwu, ha emewokwa nchọpụta wee hụ na, malite noge gboo, obodo ahụ bụ obodo nke na-ebili emegide ndị eze, nke na-enupụkwa isi ma na-emegide ndị ọchịchị ya.E nwekwara ndị eze dị ike chịrị Jeruselem, ndị chịkwara ndị niile nọ nofe Osimiri Yufretis, e wee na-atụrụ ha ụtụ isi na ụtụ ahịa na ụtụ ụzọ.Nyenụ iwu ka ndị ikom a kwụsị, ka a ghara iwughachi obodo ahụ ruo mgbe m nyere iwu.Ya mere, lezienụ anya ka a ghara ileghara ime ihe a anya, ka a ghara imebikwuru ndị eze ihe.Mgbe a gụsịịrị Rihọm na Shimshaị bụ odeakwụkwọ na ndị ọrụ ibe ha akwụkwọ ozi eze Atazaksis, ha ji ọsọ gaa Jeruselem, gakwuru ndị Juu wee jiri ngwá agha mee ka ha kwụsị ọrụ.Ọ bụ mgbe ahụ ka ọrụ a na-arụ nụlọ Chineke, nke dị na Jeruselem, kwụsịrị; ọ kwụsịkwara ruo nafọ nke abụọ nke ọchịchị Darayọs eze Peshia. 